CELEX: 32006D0563
Language: ro
Date: 2006-08-11 00:00:00
Title: Decizia Comisiei din 11 august 2006 privind anumite măsuri de protecție în legătură cu prezența influenței aviare produse de tulpini înalt patogene de subtip H5N1 la păsările sălbatice din Comunitate și de abrogare a Deciziei 2006/115/CE [notificată cu numărul C(2006) 3585]Text cu relevanță pentru SEE.

Anunţ juridic important

|

32006D0563

Jurnalul Oficial L 222 , 15/08/2006 p. 0011 - 0019 Jurnalul Oficial L 118 , 08/05/2007 p. 1087 - 1095

		20060811Decizia Comisieidin 11 august 2006privind anumite măsuri de protecție în legătură cu prezența influenței aviare produse de tulpini înalt patogene de subtip H5N1 la păsările sălbatice din Comunitate și de abrogare a Deciziei 2006/115/CE[notificată cu numărul C(2006) 3585](Text cu relevanță pentru SEE)(2006/563/CE)COMISIA COMUNITĂȚILOR EUROPENE,având în vedere Directiva 89/662/CEE a Consiliului din 11 decembrie 1989 privind controalele sanitar-veterinare în cadrul schimburilor intracomunitare în vederea realizării pieței interne [1], în special articolul 9 alineatul (4),având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în cadrul schimburilor intracomunitare cu anumite animale vii și produse în vederea realizării pieței interne [2], în special articolul 10 alineatul (4),având în vedere Regulamentul (CE) nr. 998/2003 al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului [3], în special articolul 18,întrucât:(1) Influența aviară este o boală virală infecțioasă a păsărilor de curte și a altor păsări, care provoacă mortalitate și perturbări ce pot atinge rapid proporțiile unei epizootii care poate să reprezinte o amenințare gravă pentru sănătatea animală și sănătatea publică și să reducă semnificativ rentabilitatea aviculturii. Există un risc de transmitere a agentului patogen de la păsările sălbatice la păsările domestice, în special la păsările de curte, precum și de la un stat membru la alte state membre și la țări terțe ca urmare a comerțului internațional cu păsări vii și cu produsele acestora.(2) Sunt suspectate sau confirmate cazuri de influență aviară produsă de tulpini înalt patogene ("HPAI") generată de virusul de subtip H5N1, denumit în continuare "HPAI H5N1", în mai multe state membre. Având în vedere situația epidemiologică, Comisia adoptă Decizia 2006/115/CE din 17 februarie 2006 privind anumite măsuri de protecție în legătură cu gripa aviară puternic patogenă la păsările sălbatice din Comunitate și de abrogare a deciziilor 2006/86/CE, 2006/90/CE, 2006/91/CE, 2006/94/CE, 2006/104/CE și 2006/105/CE [4].(3) Măsurile stabilite prin Directiva 92/40/CEE a Consiliului din 19 mai 1992 de introducere a măsurilor comunitare de combatere a gripei aviare [5] au fost fundamental revizuite, ținând seama de recentele progrese științifice în cunoașterea riscurilor prezentate de influența aviară pentru sănătatea animală și sănătatea publică, de elaborarea a noi teste de laborator și de noi vaccinuri, precum și de concluziile recentelor manifestări ale bolii atât în Comunitate, cât și în țările terțe. Pe baza acestei revizuiri, Directiva 92/40/CEE a fost abrogată și înlocuită cu Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE [6] care trebuie transpusă de către statele membre înainte de 1 iulie 2007.(4) Până la transpunerea Directivei 2005/94/CE și ținând seama de situația actuală a sănătății animale în cadrul Comunității în ceea ce privește influența aviară, a fost necesar să se adopte măsuri tranzitorii care să se aplice exploatațiilor în care există suspiciuni sau se confirmă prezența unor focare de influență aviară generate de virusul HPAI la păsările de curte sau la alte păsări ținute în captivitate.(5) Este necesar ca aceste măsuri tranzitorii stabilite prin Decizia 2006/416/CE a Comisiei din 14 iunie 2006 privind anumite măsuri tranzitorii referitoare la influența aviară la păsările de curte sau alte păsări captive din Comunitate [7] să permită statelor membre să adopte măsuri de combatere a bolii în mod flexibil și proporțional cu gravitatea situației, ținând seama de nivelurile de risc legate de diferitele sușe virale, de impactul social și economic previzibil al măsurilor respective privind agricultura și celelalte sectoare în cauză, garantând în același timp că măsurile adoptate în fiecare caz sunt cele mai potrivite.(6) Pe parcursul transpunerii Directivei 2005/94/CE de către anumite state membre, trimiterile la măsurile tranzitorii se interpretează ca trimiteri la alineatul corespunzător din Directiva 2005/94/CE.(7) În vederea completării măsurilor adoptate în conformitate cu Directiva 92/40/CEE, se adoptă Decizia 2006/135/CE a Comisiei din 22 februarie 2006 privind anumite măsuri de protecție referitoare la gripa aviară puternic patogenă la păsările de curte din Comunitate [8].(8) Decizia 2006/135/CE se înlocuiește în prezent cu Decizia 2006/415/CE a Comisiei din 14 iunie 2006 privind anumite măsuri de protecție referitoare la influența aviară de subtip H5N1 la păsările de curte din Comunitate și de abrogare a Deciziei 2006/135/CE [9] în vederea armonizării interacțiunii între măsurile tranzitorii care trebuie adoptate în cazul apariției unui focar de HPAI la păsările de curte și restricțiile suplimentare care se aplică în cazul apariției unui focar de HPAI H5N1 suspectat sau confirmat la păsările de curte sau la alte păsări ținute în captivitate.(9) Experiența dobândită în cadrul punerii în aplicare a Deciziei 2006/115/CE în statele membre respective a arătat necesitatea de a autoriza anumite ajustări pentru stabilirea unor zone restrânse și pentru anumite restricții aplicabile circulației păsărilor de curte vii sau produselor din acestea, pe baza unei evaluări a riscurilor efectuate de către autoritatea competentă, ținând seama de gravitatea riscului, influențată de factorii geografici, limnologici, ecologici și epizootici.(10) Pentru a asigura coerența legislației comunitare, este necesar să se aplice, în sensul prezentei decizii, anumite definiții prevăzute de Directiva 2005/94/CE, de Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală [10] și de Regulamentul (CE) nr. 998/2003.(11) Este necesar să se stabilească o zonă de control și o zonă de monitorizare în jurul locului în care a fost depistat HPAI de subtip H5 la păsările sălbatice. Aceste zone ar trebui limitate la ceea ce este necesar pentru a împiedica introducerea virusului în efectivele de păsări de curte comerciale și necomerciale.(12) Pentru a asigura coerența legislației comunitare, trebuie să se țină seama, în zonele de control și de monitorizare, de măsurile de biosecuritate prevăzute de Decizia 2005/734/CE a Comisiei din 19 octombrie 2005 de stabilire a unor măsuri de biosecuritate în vederea limitării riscului de transmitere la păsările de curte și la alte păsări ținute în captivitate, de la păsările sălbatice vii, a gripei aviare cauzate de subtipul H5N1 al virusului gripei A și de stabilire a unui sistem de depistare timpurie în zonele cu grad ridicat de risc [11], independent de statutul sanitar-veterinar definit pentru zona în care este suspectată sau confirmată prezența la păsările sălbatice a influenței aviare produse de tulpini înalt patogene.(13) Trebuie limitată circulația, în special, a păsărilor de curte și a altor păsări vii ținute în captivitate, a puilor de o zi, a ouălor destinate incubației și a produselor avicole care provin din zonele de control și de monitorizare stabilite. Cu toate acestea, se pot autoriza expedierile sub control oficial din aceste zone, doar în anumite condiții, pentru a evita eventuala răspândire a bolii.(14) Ar trebui, de asemenea, prevăzute derogări specifice pentru ouăle destinate incubației sau ouăle lipsite de microorganisme patogene specificate utilizate în laboratoare sau în institute specializate în scopuri științifice, de diagnosticare sau farmaceutice, deoarece prezintă un risc neglijabil de transmitere a infecției.(15) Trebuie autorizat transportul de ouă destinate incubației din zona de control în anumite condiții. Expedierea ouălor destinate incubației spre alte state membre poate fi autorizată sub rezerva respectării, în special, a condițiilor prevăzute de Directiva 2005/94/CE. În acest caz, este necesar ca certificatele de sănătate animală prevăzute în conformitate cu Directiva 90/539/CEE a Consiliului din 15 octombrie 1990 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație [12] să conțină o trimitere la prezenta decizie.(16) Este necesar să se autorizeze expedierea cărnii, a cărnii tocate, a preparatelor din carne și a produselor din carne de pasăre sau de vânat de crescătorie cu pene din zona de control, în conformitate cu anumite cerințe din Regulamentul (CE) nr. 853/2004 și din Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman [13] și supuse controalelor sanitar-veterinare, inclusiv inspecției ante-mortem și post-mortem.(17) Aceleași controale sanitar-veterinare oficiale se aplică pentru carnea de pasăre și de vânat de crescătorie cu pene care provine din zona de control și este produsă în conformitate cu dispozițiile Regulamentului (CE) nr. 2076/2005, care prevăd măsuri tranzitorii ce permit utilizarea unei mărci naționale de identificare pentru produsele de origine animală destinate consumului uman și care pot fi comercializate numai pe teritoriul național al statului membru în care sunt produse.(18) Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman [14] stabilește lista tratamentelor care garantează inocuitatea cărnii provenite din regiuni supuse restricțiilor și prevede posibilitatea de a crea o marcă de sănătate specifică și marca de sănătate necesară pentru carnea care nu a fost autorizată pentru introducerea pe piață din motive de sănătate animală. Trebuie să se autorizeze expedierea, din zona de control, a cărnii de pasăre și de vânat de crescătorie cu pene care poartă marca de sănătate prevăzută de această directivă și care urmează să fie supusă, în statul membru respectiv, unui tratament care asigură inactivarea virusului de influență aviară. Produsele din carne care au fost supuse unui asemenea tratament pot fi, prin urmare, expediate către alte state membre și țări terțe.(19) Este necesar să se limiteze expedierile de subproduse avicole care provin din zona de control la cele care îndeplinesc condițiile specifice de producție, utilizare, prelucrare sau de eliminare prevăzute de Regulamentul (CE) nr. 1774/2002 al Parlamentului European și al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman [15], care împiedică răspândirea virusului influenței aviare.(20) Este necesar să se precizeze durata minimă a măsurilor prevăzute de prezenta decizie, care ar trebui să ia în considerare perioada de incubație a bolii și cerințele Directivei 2005/94/CE. Cu toate acestea, trebuie, de asemenea, stabilite condițiile care reglementează acordarea derogărilor speciale, atunci când rezultatul unei evaluări a riscurilor, efectuată de către autoritățile competente, se dovedește pozitiv.(21) Pentru a se asigura claritatea legislației comunitare, Decizia 2006/115/CE trebuie abrogată și înlocuită cu prezenta decizie.(22) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Obiectul și domeniul de aplicare(1) Prezenta decizie stabilește anumite măsuri de protecție care trebuie puse în aplicare atunci când virusul A aparținând subtipului H5 al influenței aviare produse de tulpini înalt patogene ("HPAI"), despre care se suspectează sau se confirmă că tipul de neuraminidază este N1, se izolează la păsări sălbatice pe teritoriul unui stat membru ("statul membru în cauză"), în vederea prevenirii transmiterii influenței aviare de la păsările sălbatice la păsările de curte sau la alte păsări ținute în captivitate, precum și a contaminării produselor acestora.(2) Prezenta decizie se aplică fără a aduce atingere:(a) Deciziei 2004/416/CE sau(b) Deciziei 2006/415/CE și altor măsuri de protecție adoptate în cazul apariției HPAI la păsările de curte sau la alte păsări ținute în captivitate, generate de un virus de subtip H5 al influenței aviare, despre care se suspectează sau se confirmă că tipul de neuraminidază este N1 (HPAI H5N1).Articolul 2DefinițiiÎn sensul prezentei decizii, se aplică definițiile din Directiva 2005/94/CE.De asemenea, se aplică următoarele definiții:(a) "ouă destinate incubației": ouă destinate incubației, produse de păsările de curte, astfel cum sunt definite la articolul 2 punctul 4 din Directiva 2005/94/CE;(b) "vânat sălbatic cu pene": vânat astfel cum este definit, în ceea ce privește speciile de păsări, la punctul 1.5 a doua liniuță și punctul 1.7 din anexa I la Regulamentul (CE) nr. 853/2004;(c) "alte păsări ținute în captivitate": păsări, astfel cum sunt definite la articolul 2 punctul 6 din Directiva 2005/94/CE, cu excepția:(i) animalelor de companie din speciile de păsări menționate la articolul 3 litera (a) din Regulamentul (CE) nr. 998/2003 și(ii) păsărilor destinate grădinilor zoologice, circurilor, parcurilor de distracții și laboratoarelor experimentale, precum și a păsărilor santinelă plasate de către autoritățile competente în cadrul activităților de supraveghere și de cercetare.Articolul 3Stabilirea zonelor de control și de monitorizare(1) Statul membru în cauză stabilește, în jurul zonei în care este confirmată prezența la păsările sălbatice a influenței aviare produse de tulpini înalt patogene, cauzate de un virus de subtip H5 al influenței aviare A, atunci când se suspectează sau se confirmă că este vorba despre tipul de neuraminidază N1:(a) o zonă de control cu o rază minimă de trei kilometri ("zona de control") și(b) o zonă de monitorizare cu o rază minimă inițială de zece kilometri, incluzând zona de control ("zona de monitorizare").(2) Stabilirea zonelor de control și de monitorizare ia în considerare factorii geografici, limnologici, administrativi, ecologici și epizootici legați de speciile de păsări sălbatice, de caracteristicile virusului influenței aviare și de structurile de supraveghere.(3) Comisiei și celorlalte state membre li se comunică de către statul membru în cauză toate informațiile cu privire la zonele de control și de monitorizare și, după caz, acesta informează publicul în legătură cu măsurile luate.(4) În cazul în care zonele de control sau de monitorizare se întind pe teritoriul altor state membre, autoritățile competente ale acestor state membre cooperează pentru delimitarea acestor zone.(5) În cazul în care prezența HPAI H5N1 la păsări sălbatice este suspectată sau confirmată într-o zonă de protecție sau de supraveghere stabilită în conformitate cu articolul 11 alineatul (1) din Decizia 2006/416/CE (denumite în continuare "zonele de protecție sau de supraveghere"), ca urmare a infectării cu această boală a păsărilor de curte sau a altor păsări ținute în captivitate, autoritatea competentă:(a) stabilește zone de control și de monitorizare și(b) efectuează o evaluare a riscurilor pentru a stabili dacă este necesar să se extindă raza zonelor de control și de monitorizare pentru a o face să coincidă cu cea a zonelor de protecție și de supraveghere.Autoritatea competentă poate aplica măsurile de protecție prevăzute la articolul 5 literele (b), (c) și (d) în toate locurile din zonele de protecție și de supraveghere care nu coincid cu zonele de control și de monitorizare atunci când evaluarea riscurilor indică existența unui risc de transmitere a HPAI H5N1 la păsările de curte sau la alte păsări ținute în captivitate din aceste locuri.Articolul 4Derogări de la măsurile prevăzute la articolul 3 alineatul (1)(1) Prin derogare de la articolul 3 alineatul (1), statul membru în cauză poate să nu delimiteze zonele de control și de monitorizare, în cazul în care rezultatele evaluării riscurilor, efectuate de către autoritatea competentă, sunt favorabile.Această evaluare trebuie să țină seama de aspectele geografice, precum și de ecologia speciilor de păsări infectate, și să determine autoritatea competentă să ajungă la concluzia că HPAI H5N1 nu este prezentă în această regiune la păsările de curte, la celelalte păsări ținute în captivitate sau la păsările sălbatice din zona respectivă sau că nu există riscul ca păsările sălbatice infectate să transmită acest virus păsărilor de curte sau altor păsări ținute în captivitate sau păsărilor sălbatice din zonă.În aceste cazuri, autoritatea competentă trebuie să încerce, dacă este necesar în colaborare cu autoritățile competente din celelalte state membre sau țări terțe, să determine cu ajutorul experților ornitologi dacă aceste păsări sălbatice sunt păsări sedentare sau păsări migratoare. Aceasta permite să se stabilească dacă HPAI H5N1 este prezentă la păsările sălbatice din celelalte regiuni care se află sub jurisdicția sa.(2) Prin derogare de la articolul 3 alineatul (1) litera (a) și pe baza rezultatelor favorabile ale unei evaluări a riscurilor, care a luat în considerare cel puțin criteriile menționate la articolul 3 alineatul (2) și a confirmat existența unei protecții suficiente a păsărilor de curte sau a celorlalte păsări ținute în captivitate din zonă datorită prezenței barierelor naturale sau absenței habitatelor corespunzătoare pentru păsările sălbatice care prezintă un risc de transmitere a HPAI H5N1, zona de control poate fi:(a) modificată într-o zonă suficient de mare, dar cu un diametru care să nu fie în nici un caz mai mic de un kilometrusau(b) delimitată ca o bandă cu lățimea de 1 km care începe de la malurile unui curs de apă, ale unui lac sau de la o coastă și cu o lungime de cel puțin 3 km.În acest caz și prin derogare de la articolul 3 alineatul (1) litera (b), autoritatea competentă trebuie să adapteze, de asemenea, forma și mărimea zonei de monitorizare în consecință, pentru a separa zona de control de regiunile indemne ale teritoriului.Articolul 5Măsuri în zona de controlStatul membru în cauză se asigură că în zona de control se aplică cel puțin următoarele măsuri:(a) identificarea tuturor exploatațiilor comerciale și necomerciale de păsări de curte;(b) punerea în aplicare a măsurilor de biosecuritate prevăzute de Decizia 2005/734/CE pentru păsările de curte și alte păsări ținute în captivitate, inclusiv dezinfectarea la intrarea și ieșirea din locurile în care se află păsări de curte și alte păsări ținute în captivitate;(c) intensificarea supravegherii oficiale a populațiilor de păsări sălbatice, în special a păsărilor de apă, precum și continuarea supravegherii păsărilor moarte sau bolnave, în colaborare, după caz, cu vânători și ornitologi amatori, și notificarea păsărilor descoperite moarte autorității competente, precum și îndepărtarea, în măsura posibilului, a carcaselor de păsări moarte de către un personal care a fost informat cu precizie cu privire la măsurile necesare pentru a se proteja împotriva unei infectări cu virusul și pentru a împiedica transmiterea acestuia la animalele sensibile;(d) campanii care să informeze publicul și să sensibilizeze proprietarii de păsări de curte sau de alte păsări ținute în captivitate, vânătorii și ornitologii amatori și prestatorii de servicii legate de divertisment acvatic;(e) vizite periodice și documentate la toate exploatațiile comerciale de păsări de curte și vizite specifice la exploatațiile necomerciale de păsări de curte, acordându-se prioritate celor considerate ca fiind mai expuse; aceste vizite trebuie să includă:(i) o inspecție clinică a păsărilor de curte sau a altor păsări ținute în captivitate, inclusiv, după caz, prelevarea de probe în vederea unui examen specific de laborator pentru păsările de curte sau alte păsări ținute în captivitate, care nu au fost ținute închise înainte de obținerea unui rezultat pozitiv la o pasăre sălbatică, în special rațe sau gâște sălbatice;(ii) o evaluare a punerii în aplicare a măsurilor de biosecuritate menționate la litera (b).Articolul 6Interdicții în zona de controlStatul membru în cauză se asigură că în zona de control sunt interzise:(a) scoaterea păsărilor de curte și a altor păsări ținute în captivitate din exploatația în care sunt ținute;(b) regruparea păsărilor de curte și a altor păsări ținute în captivitate cu ocazia târgurilor, piețelor, expozițiilor sau a altor reuniuni;(c) transportarea păsărilor de curte și a altor păsări ținute în captivitate prin zona de control, cu excepția tranzitului rutier sau feroviar prin această zonă fără descărcare sau oprire;(d) expedierea de ouă destinate incubației, recoltate în exploatații care, la data recoltării, erau situate în zona de control;(e) expedierea, din zona de control, de carne proaspătă, carne tocată, preparate din carne și produse din carne de pasăre de curte provenind din această zonă de control, precum și de vânat sălbatic cu pene din zona respectivă;(f) transportarea sau răspândirea de găinaț neprelucrat care provine de la exploatații de păsări de curte sau de alte păsări ținute în captivitate, situate în zona de control, cu excepția transportului în vederea unui tratament în conformitate cu Regulamentul (CE) nr. 1774/2002;(g) expedierea spre alte state membre și țări terțe de subproduse avicole provenind de la păsări de curte sau de la alte păsări ținute în captivitate sau de la vânat sălbatic cu pene din zona de control;(h) vânarea păsărilor sălbatice sau capturarea acestora din natură, cu excepția cazului în care autoritatea competentă a eliberat o autorizație pentru scopuri specifice;(i) eliberarea în natură a vânatului cu pene ținut în captivitate.Articolul 7Măsuri în zona de monitorizareStatul membru în cauză se asigură că în zona de monitorizare se aplică cel puțin măsurile prevăzute la articolul 5 literele (a)-(d).Articolul 8Interdicții în zona de monitorizareStatul membru în cauză se asigură că în zona de monitorizare sunt interzise:(a) scoaterea păsărilor de curte sau a altor păsări ținute în captivitate din zona de monitorizare pe parcursul primelor cincisprezece zile de la data stabilirii acestei zone;(b) regruparea păsărilor de curte și a altor păsări ținute în captivitate cu ocazia târgurilor, piețelor, expozițiilor sau a altor reuniuni;(c) vânarea păsărilor sălbatice sau capturarea acestora din natură, cu excepția cazului în care autoritatea competentă a eliberat o autorizație pentru scopuri specifice;(d) eliberarea în natură a păsărilor sălbatice ținute în captivitate.Articolul 9Derogări privind păsările vii și puii de o zi(1) Prin derogare de la articolul 6 litera (a), statul membru în cauză poate autoriza transportul:(a) de păsări de curte către exploatații aflate sub control oficial, situate în zonele de control și de monitorizare;(b) de păsări de curte pregătite pentru ouat, de curcani pentru îngrășat către exploatații aflate sub controlul oficial al aceluiași stat membru în care aceste păsări trebuie să rămână cel puțin douăzeci și una de zile de la data sosirii.(2) Prin derogare de la articolul 6 litera (a) și de la articolul 8 litera (a), statul membru în cauză poate autoriza transportul:(a) de păsări de curte destinate unei abatorizări imediate până la un abator situat în zona de control sau în zona de monitorizare sau, în cazul în care acest lucru nu este posibil, până la un abator desemnat de către autoritatea competentă, situat în afara acestor zone;(b) de păsări de curte care provin din zona de monitorizare către exploatațiile aflate sub control oficial situate pe teritoriul acestuia;(c) de pui de o zi din ouă recoltate în exploatații care, la data recoltării, erau situate în zona de control, către o exploatație sau un spațiu din această exploatație în același stat membru, situat de preferință în afara acestei zone, cu condiția îndeplinirii următoarelor condiții:(i) măsurile de biosecuritate corespunzătoare se aplică pe parcursul transportului și în exploatația de destinație;(ii) exploatația de destinație este plasată sub supraveghere oficială după sosirea puilor de o zi;(iii) păsările de curte trebuie să rămână în exploatația de destinație cel puțin douăzeci și una de zile de la data sosirii lor, în cazul în care această exploatație este situată în afara zonei de control sau de monitorizare;(d) de pui de o zi din ouă recoltate în exploatații care, la data recoltării, erau situate în zona de monitorizare, către exploatații aflate sub control oficial, situate pe teritoriul acestuia;(e) de pui de o zi din ouă recoltate în exploatații care, la data recoltării, erau situate în afara zonelor de control și de monitorizare, către orice altă exploatație, cu condiția ca incubatorul de expediere să garanteze că regulile sale de funcționare în domeniul logisticii și al biosecurității au permis evitarea oricărui contact între aceste ouă și ouăle destinate incubației sau puii de o zi provenind din efective de păsări de curte situate în aceste zone și care au, în consecință, o stare de sănătate diferită.Articolul 10Derogări privind ouăle destinate incubației(1) Prin derogare de la articolul 6 litera (d), statul membru în cauză poate autoriza transportul de ouă destinate incubației recoltate în exploatații care, la data recoltării, erau situate în zona de control:(a) către un incubator desemnat de către autoritatea competentă, situat pe teritoriul său;(b) către orice alt incubator, cu condiția ca:(i) păsările de curte din exploatație, supuse unei anchete serologice cu privire la HPAI H5N1 care permite depistarea unei prevalențe de 5 %, cu un grad de fiabilitate de cel puțin 95 %, să fi făcut obiectul unui diagnostic negativ;(ii) să fie îndeplinite condițiile prevăzute la articolul 21 alineatul (1) literele (b), (c) și (d) din Decizia 2006/416/CE;(c) către o unitate care fabrică produse din ouă în conformitate cu secțiunea X capitolul II din anexa III la Regulamentul (CE) nr. 853/2004, care trebuie manipulate și tratate în conformitate cu dispozițiile capitolului XI din anexa II la Regulamentul (CE) nr. 852/2004 al Parlamentului European și al Consiliului [16] sau(d) în scopul eliminării.(2) Prin derogare de la articolul 6 litera (d), statul membru în cauză poate autoriza expedierea de ouă sau de ouă lipsite de microorganisme patogene specificate, recoltate în exploatații situate în zona de control, către laboratoare, institute sau producători de vaccinuri desemnați în scopuri științifice, de diagnosticare sau farmaceutice.(3) Certificatele de sănătate animală care însoțesc loturile de ouă destinate incubației menționate la alineatul (1) litera (b) și la alineatul (2), expediate în alte state membre, includ următoarea mențiune:"Prezentul lot îndeplinește condițiile de sănătate animală stabilite prin Decizia 2006/563/CE a Comisiei".Articolul 11Derogări privind carnea, carnea tocată, preparatele din carne, carnea separată mecanic și produsele din carnePrin derogare de la articolul 6 litera (e), statul membru în cauză poate autoriza expedierea din zona de control pentru:(a) carnea proaspătă de pasăre, inclusiv carnea de vânat de crescătorie cu pene, originară sau nu din această zonă și:(i) produsă în conformitate cu secțiunile II și III din anexa II și anexa III la Regulamentul (CE) nr. 853/2004;(ii) controlată în conformitate cu secțiunile I, II, III și secțiunea IV capitolele V și VII din anexa I la Regulamentul (CE) nr. 854/2004;(b) carnea tocată, preparatele din carne, carnea separată mecanic și produsele din carne care conțin carne de tipul celei menționate la litera (a) și produse în conformitate cu secțiunile V și VI din anexa III la Regulamentul (CE) nr. 853/2004;(c) carnea proaspătă, carnea tocată și carnea separată mecanic de pasăre, inclusiv carnea de vânat de crescătorie cu pene și preparatele din carne, precum și produsele din carne care conțin carne de tipul celei menționate anterior, obținută din păsări pentru tăiere sau din vânat de crescătorie cu pene, originară sau nu din zona de control, către teritoriul său național, cu condiția ca această carne:(i) să poarte, în conformitate cu articolul 4 din Directiva 2002/99/CE, fie marca prevăzută în anexa II la această directivă, fie marca națională stabilită în conformitate cu articolul 4 din Regulamentul (CE) nr. 2076/2005;(ii) să fie obținută, tranșată, depozitată și transportată separat de cealaltă carne proaspătă de pasăre sau de vânat de crescătorie cu pene, destinată expedierii către alte state membre sau exportului în țări terțe și(iii) să fie utilizată astfel încât să se evite introducerea acesteia în produsele din carne sau preparatele din carne destinate introducerii pe piață în alte state membre sau exportului în țări terțe, cu condiția ca aceasta să nu fi fost supusă tratamentului împotriva riscului de influență aviară prevăzut în tabelul 1 litera (a), (b) sau (c) din anexa III la Directiva 2002/99/CE;(d) carnea proaspătă, carnea tocată, carnea separată mecanic de pasăre, de vânat de crescătorie cu pene și de vânat sălbatic cu pene capturat din natură în regiune înainte ca zona de control să fie stabilită și în afara zonei de control, și preparatele din carne, precum și produsele din carne care conțin tipul de carne menționată anterior, produsă în unități situate în zona de control.Articolul 12Derogări privind subprodusele de origine animală(1) Prin derogare de la articolul 6 litera (g), statul membru în cauză poate autoriza:(a) expedierea din zona de control a subproduselor avicole care:(i) îndeplinesc cerințele prevăzute în următoarele anexe la Regulamentul (CE) nr. 1774/2002 sau în anumite dispoziții ale acestora:- anexa V;- anexa VII capitolul II partea A, capitolul III partea B, capitolul IV partea A, capitolul VI părțile A și B, capitolul VII partea A, capitolul VIII partea A, capitolul IX partea A și capitolul X partea A și- anexa VIII capitolul II partea B, capitolul III secțiunea II partea A și capitolul VII partea A punctul 1 litera (a) sau(ii) sunt transportate, cu respectarea măsurilor de biosecuritate menite să evite răspândirea virusului, până la instalațiile desemnate și autorizate în conformitate cu articolele 12-15 sau cu articolul 17 sau 18 din Regulamentul (CE) nr. 1774/2002 în vederea eliminării acestora, a unei noi transformări sau a unui tratament care asigură cel puțin inactivarea virusului sau(iii) sunt transportate, cu respectarea măsurilor de biosecuritate menite să evite răspândirea virusului, până la utilizatori sau centre de colectare autorizate și înregistrate în conformitate cu articolul 23 alineatul (4) din Regulamentul (CE) nr. 1774/2002 în vederea hrănirii animalelor după ce au fost supuse, în conformitate cu punctul 5 litera (a) subpunctele (ii) și (iii) din anexa IX la acest regulament, unui tratament care asigură cel puțin inactivarea virusului influenței aviare;(b) expedierea din zona de control de pene sau părți de pene neprelucrate, în conformitate cu capitolul VIII partea A punctul 1 litera (a) din anexa VIII la Regulamentul (CE) nr. 1774/2002, care provin de la păsări de curte sau de la vânat de crescătorie cu pene;(c) expedierea din zona de control de pene sau părți de pene care provin de la păsări de curte sau de la vânat de crescătorie cu pene, tratate cu jet de aburi sau prin orice altă metodă care garantează eliminarea tuturor agenților patogeni.(2) Statul membru în cauză se asigură că produsele menționate la alineatul (1) literele (b) și (c) din prezentul articol sunt însoțite de un document comercial în sensul capitolului X din anexa II la Regulamentul (CE) nr. 1774/2002, care atestă la punctul 6.1 din documentul respectiv, în cazul produselor menționate la alineatul (1) litera (c) din prezentul articol, că aceste produse au fost tratate cu jet de aburi sau prin orice altă metodă care garantează eliminarea tuturor agenților patogeni.Acest document nu este, cu toate acestea, necesar pentru penele decorative prelucrate, penele prelucrate transportate de către călători pentru uz personal și loturile de pene prelucrate expediate persoanelor particulare în scopuri neindustriale.(3) Prin derogare de la articolul 6 litera (f), se poate autoriza transportul sau răspândirea de găinaț neprelucrat care provine de la exploatații de păsări de curte situate în zona de control, în cazul în care acesta provine din grajduri sau spații:(a) din care au fost deplasate păsări de curte în conformitate cu articolul 9 alineatul (1) literele (a) și (b) sau cu alineatul (2) litera (a) sau(b) în care au fost ținute păsări de curte și vânat de crescătorie cu pene pentru producția de carne proaspătă, în conformitate cu dispozițiile articolului 11.Articolul 13Condiții aplicabile circulației(1) Atunci când circulația animalelor sau a produselor de origine animală care intră în domeniul de aplicare al prezentei decizii este autorizată în temeiul articolului 9, 10, 11 sau 12, autorizarea se bazează pe rezultatul favorabil al unei evaluări a riscurilor, efectuată de către autoritatea competentă, și se iau toate măsurile de biosecuritate corespunzătoare pentru a se evita răspândirea influenței aviare.(2) Atunci când expedierea, circulația sau transportul produselor menționate la alineatul (1) sunt autorizate în temeiul articolului 10, 11 sau 12, aceste produse trebuie obținute, manipulate, tratate, depozitate și transportate fără a compromite starea de sănătate a altor produse care îndeplinesc toate cerințele de sănătate animală aplicabile comerțului, introducerii pe piață sau exportului către țări terțe.Articolul 14Durata măsurilor în zonele de control și de monitorizare(1) În cazul în care se confirmă că tipul de neuraminidază nu este N1, măsurile prevăzute la articolele 5-8 nu se mai aplică.(2) În cazul în care se confirmă prezența la păsările sălbatice a HPAI H5N1, măsurile prevăzute la articolele 5-8 se aplică atât timp cât este necesar, luând în considerare factorii geografici, limnologici, administrativi, ecologici și epizootici cu privire la influența aviară, pe parcursul a cel puțin douăzeci și una de zile în cazul zonei de control și a cel puțin treizeci de zile în cazul zonei de monitorizare, de la data la care prelevările efectuate la păsări sălbatice au permis confirmarea prezenței virusului HPAI H5N1.Articolul 15Derogări privind durata măsurilor în zonele de control și de monitorizare(1) Prin derogare de la articolul 14 alineatul (2), autoritatea competentă poate decide, ca urmare a rezultatului favorabil al unei evaluări a riscurilor, luând în considerare criteriile articolului 3 alineatul (2), să suspende măsurile prevăzute la articolul 6 literele (a)-(g) în zona de control și măsurile prevăzute la articolul 8 în zona de monitorizare, chiar în cazul în care se descoperă noi păsări sălbatice infectate, cu condiția ca cel puțin douăzeci și una de zile să treacă de la delimitarea inițială a zonelor de control și de monitorizare, să nu apară nici un focar de HPAI H5N1 și să nu existe nici o suspiciune de influență aviară la păsările de curte și la alte păsări ținute în captivitate în aceste zone.(2) Prin derogare de la articolul 14 alineatul (2), atunci când, în conformitate cu articolul 3 alineatul (5), o zonă de control sau de monitorizare coincide cu o zonă de supraveghere și au fost eliminate restricțiile aplicate acestei zone de supraveghere, autoritatea competentă poate, ca urmare a rezultatelor favorabile ale unei evaluări a riscurilor, să suspende unele sau toate măsurile prevăzute la articolul 5 și la articolul 6 literele (a) și (e) în zona de control.(3) Prin derogare de la articolul 14 alineatul (2), autoritatea competentă poate decide să înlocuiască zona de control cu o zonă de monitorizare, cu condiția îndeplinirii următoarelor condiții:(a) rezultatele unei evaluări a riscurilor, luând în considerare criteriile de la articolul 3 alineatul (2), au fost favorabile;(b) măsurile prevăzute la articolul 5 litera (a) au fost îndeplinite;(c) s-a efectuat cel puțin o vizită în fiecare exploatație, astfel cum se prevede la articolul 5 litera (e);(d) s-au obținut rezultate negative la toate testele de laborator efectuate în conformitate cu articolul 5 litera (e) punctul (i).Atunci când autoritatea competentă decide să înlocuiască zona de control cu o zonă de monitorizare, ea poate modifica forma și mărimea acestei zone de monitorizare, cu condiția ca această zonă să aibă în continuare o rază de cel puțin 1 km sau o bandă cu lățimea de 1 km care începe de la malurile unui curs de apă, ale unui lac sau de la o coastă și cu o lungime de cel puțin 3 km. Măsurile prevăzute la articolul 5 literele (b), (c) și (d) și la articolul 6 literele (h) și (i) se mențin până la sfârșitul perioadei de treizeci de zile de la data stabilirii zonelor de control și de monitorizare în conformitate cu articolul 3 alineatul (1).Articolul 16Obligațiile statului membru în cauză în domeniul informăriiComisiei și celorlalte state membre li se comunică periodic de către statul membru în cauză următoarele informații:(a) informațiile necesare cu privire la epidemiologia HPAI H5N1 și, după caz, măsurile suplimentare de control și de monitorizare, precum și campaniile de sensibilizare prevăzute la articolul 5 și(b) o notificare prealabilă atunci când autoritatea competentă prevede că nu se mai aplică măsurile menționate la articolele 7 și 8.Articolul 17AbrogăriDecizia 2006/115/CE se abrogă.Articolul 18ConformitateStatele membre adoptă și publică de îndată măsurile necesare pentru a se conforma prezentei decizii. Statele membre informează de îndată Comisia cu privire la aceasta.Statul membru în cauză aplică aceste măsuri de îndată ce se suspectează în mod rezonabil prezența HPAI H5N1 la o pasăre sălbatică.Articolul 19DestinatarPrezenta decizie se adresează statelor membre.Adoptată la Bruxelles, 11 august 2006.Pentru ComisieMarkos KyprianouMembru al Comisiei[1] JO L 395, 30.12.1989, p. 13. Directivă, astfel cum a fost modificată ultima dată prin Directiva 2004/41/CE a Parlamentului European și a Consiliului (JO L 157, 30.4.2004, p. 33, rectificată în JO L 195, 2.6.2004, p. 12).[2] JO L 224, 18.8.1990, p. 29. Directivă, astfel cum a fost modificată ultima dată prin Directiva 2002/33/CE a Parlamentului European și a Consiliului (JO L 315, 19.11.2002, p. 14).[3] JO L 146, 13.6.2003, p. 1. Regulament, astfel cum a fost modificat ultima dată prin Regulamentul (CE) nr. 590/2006 al Comisiei (JO L 104, 13.4.2006, p. 8).[4] JO L 48, 18.2.2006, p. 28. Decizie, astfel cum a fost modificată prin Decizia 2006/277/CE (JO L 103, 12.4.2006, p. 29).[5] JO L 167, 22.6.1992, p. 1. Directivă, astfel cum a fost modificată ultima dată prin Regulamentul (CE) nr. 806/2003 (JO L 122, 16.5.2003, p. 1).[6] JO L 10, 14.1.2006, p. 16.[7] JO L 164, 16.6.2006, p. 61.[8] JO L 52, 23.2.2006, p. 41. Decizie, astfel cum a fost modificată ultima dată prin Decizia 2006/384/CE (JO L 148, 2.6.2006, p. 53).[9] JO L 164, 16.6.2006, p. 51. Decizie, astfel cum a fost modificată prin Decizia 2006/506/CE (JO L 199, 21.7.2006, p. 36).[10] JO L 139, 30.4.2004, p. 55, rectificat în JO L 226, 25.6.2004, p. 22. Regulament, astfel cum a fost modificat ultima dată prin Regulamentul (CE) nr. 2076/2005 al Comisiei (JO L 338, 22.12.2005, p. 83).[11] JO L 274, 20.10.2005, p. 105. Decizie, astfel cum a fost modificată ultima dată prin Decizia 2006/405/CE (JO L 158, 10.6.2006, p. 14).[12] JO L 303, 31.10.1990, p. 6. Directivă, astfel cum a fost modificată ultima dată prin Regulamentul (CE) nr. 806/2003.[13] JO L 139, 30.4.2004, p. 206, rectificat în JO L 226, 25.6.2004, p. 83. Regulament, astfel cum a fost modificat ultima dată prin Regulamentul (CE) nr. 2076/2005.[14] JO L 18, 23.1.2003, p. 11.[15] JO L 273, 10.10.2002, p. 1. Regulament, astfel cum a fost modificat ultima dată prin Regulamentul (CE) nr. 208/2006 al Comisiei (JO L 36, 8.2.2006, p. 25).[16] JO L 139, 30.4.2004, p. 1, rectificat în JO L 226, 25.6.2004, p. 3.--------------------------------------------------